stanford-oval/wikipedia huggingface dataset:
Xu Guangcai
Tutkinta, pidätys, oikeudenkäynti ja teloitus

Wang päätteli, että kaikki murhat olivat saman tekijän tekemiä ja Chengin toimittaman kuvauksen perusteella, Wang määräsi muodostamaan työryhmän ratkaisemaan murhat. Seurauksena oli, että kaupungin kahdelle keskusrautatieasemalle muodostettiin merkintöjä, joista viranomaiset epäilivät murhaajan noutaneen uhrinsa. Huhtikuun 3. päivänä 1990 salainen naistutkija lähestyi tuntematonta miestä, joka näytti olevan kiinnostunut hänestä ja tarjosi hänelle työtä tehtaallaan. Tietämättä, että poliisit seurasivat häntä, Xu ajoi tutkijan vihannespellolle, ja juuri kun tämä oli hyökkäämässä häntä vastaan, poliisit kohtasivat hänet ja ottivat hänet kiinni. Hänen mukanaan olevan hedelmäveitsen jälkimmäinen tutkimus yhdisti sen aikaisempiin murhiin sekä hänen omiin sormenjälkiinsä.
Myöhemmässä oikeudenkäynnissä Xu tunnusti rikoksensa ja myönsi, että hän oli houkutellut, raiskannut ja tappanut naisia muutaman viime vuoden ajan. Koska Pekingin käräjäoikeus ei löytänyt hänen tapauksessaan lieventäviä seikkoja, hän tuomitsi hänet kuolemaan 11. kesäkuuta 1991, ja tuomio pantiin täytäntöön pian sen jälkeen. Hänen ponnisteluistaan tapauksen ratkaisemiseksi Wang Jun sai ansiomerkin.
Triano

Framin rakennuksia.
Triano on Seinäjoen teknologia- ja innovaatiokylä.
Kylän fyysisinä ytiminä palvelee kolme rakennuskokonaisuutta: Foodwest-talo kaupungin pohjoispäässä, terveysteknologiakeskus Mediwest keskussairaalan naapurissa sekä kampusalueen vastarannalle kaupungin keskustan tuntumaan valmistunut teknologia- ja innovaatiokeskus Frami yrityspuistoineen.
Aiheesta muualla

Mediwest
Foodwest
Frami
Tony Mårtensson

| Tony Mårtensson |
| --- | --- |

Henkilötiedot
Syntynyt: 23. kesäkuuta 1980 (ikä 44) Märsta, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  184 cm
Paino:  84 kg
Pelaajaura
Pääsarjaura:  2000–
Aik. seurat:  Wings HC Arlanda (Hockeyettan/Allsv.) Brynäs IF (SEL) Mighty Ducks of Anaheim (NHL) Cincinnati Mighty Ducks (AHL) Ak Bars Kazan (KHL) Linköping HC (SEL/SHL) SKA Pietari (KHL) HC Lugano (NLA) Almtuna IS (Allsv.)
NHL-varaus:  224. varaus, 2001 Mighty Ducks of Anaheim
Tony Mårtensson (s. 23. kesäkuuta 1980 Märsta, Ruotsi) on ruotsalainen jääkiekkoilija. Hän oli voittamassa jääkiekon maailmanmestaruutta Ruotsin joukkueessa vuoden 2006 MM-kilpailuissa. Seurajoukkuetasolla Mårtensson on voittanut KHL:n mestaruuden ja Elitserienissä ollut kertaalleen sarjan eniten pisteitä tehnyt pelaaja.
Ura > Seurajoukkueissa

Mårtenssonin ura alkoi Arlanda Wingsissä, josta hän siirtyi Ruotsin Elitserieniin Brynäs IF:ään kaudeksi 2000–2001. Mighty Ducks of Anaheim varasi hänet NHL:ään varaustilaisuudessa 2001. Mårtensson pelasi Brynäsissä varauksensa jälkeen vielä kauden 2001–2002.
Kesällä 2002 Mårtensson teki kahden vuoden sopimuksen Anaheimin kanssa. Mårtensson pelasi kahden Anaheim-kautensa aikana pääasiassa AHL:n Cincinnati Mighty Ducksissa, jossa oli joukkueensa paras pistemies kahden kauden aikana. Hän teki 103 pistettä 146 ottelussa. NHL-debyyttinsä Mårtensson teki kauden 2003–2004 aikana. Kuudessa NHL-pelissään hän sai pisteet 1+1.
Mårtensson Palasi Ruotsiin kaudeksi 2004–2005, kun hän teki kahden vuoden sopimuksen Linköpingin kanssa. Mårtensson pelasi Linköpingissä kaudet 2004–2008. Kausilla 2006–2007 ja 2007–2008 Linköping sijoittui Elitserienissä toiseksi. Mårtenssonin henkilökohtaiset pistemäärät kasvoivat jokaisella neljällä kaudella. Hän voitti Elitserienin piste- ja maalisyöttötilastot 2007–2008, jolloin hän teki kauden aikana pisteet 17+50. Mårtensson valittiin kauden päätteeksi myös Ruotsin tähdistökentälliseen.
Maaliskuussa 2008 Mårtensson teki Linköpingin kanssa sopimuksen kevääseen 2012 saakka. Ensimmäisen sopimuskautensa hän pelasi kuitenkin Venäjällä KHL-seura Ak Bars Kazanissa. Kazan vuokrasi Mårtenssonin Linköpingiltä kaudeksi. Kausi 2008–2009 päättyi Kazanilla ja Mårtenssonilla KHL:n mestaruusjuhliin. Mårtensson oli KHL:n pistepörssin 14:s, kun hän sai 47 tehopistettä. Mårtensson palasi kaudeksi 2009–2010 sopimuksen mukaisesti Linköpingiin.
Ura > Maajoukkueessa

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Latvia 2006 | jääkiekko |  |
|  Pronssia | Sveitsi 2009 | jääkiekko |  |
|  Pronssia | Saksa 2010 | jääkiekko |  |
| 18-v. EM-kilpailut  | 18-v. EM-kilpailut  | 18-v. EM-kilpailut  |  |
|  Kultaa | Ruotsi 1998 | jääkiekko |  |
Mårtensson edusti Ruotsia kaksissa nuorten arvoturnauksessa. 18-vuotiaiden EM-kilpailuissa 1998 Mårtensson oli voittamassa Euroopan-mestaruutta. Mårtensson pelasi myös nuorten MM-kilpailuissa 2000.
Ensimmäisen aikuisten arvoturnauksensa Mårtensson pelasi MM-kilpailuissa 2006, jolloin Ruotsi voitti maailmanmestaruuden. Mårtensson oli Ruotsin kokoonpanossa myös MM-kilpailuissa 2007, 2008 ja 2009. Sveitsistä 2009 Mårtensson sai toisen MM-mitalinsa, kun Ruotsi sijoittui pronssille.
Muuta

Tony Mårtensson on innokas raviurheilun harrastaja. Hänen 49-prosenttisesti omistamansa Caballion kuuluu maailman ravurieliittiin. Ori voitti vuoden 2014 Kööpenhamina Cupin ja osallistuu Solvallan Elitloppetiin.
Aiheesta muualla

Tony Mårtensson Eurohockey.com. (englanniksi)
Tony Mårtensson The Internet Hockey Databasessa (englanniksi)
Triangle Film Corporation

| Triangle Film Corporation |
| --- | --- |

Perustettu:  heinäkuussa 1915
Perustaja:  Harry Aitken Roy Aitken
Lakkautettu:  1919
Kotipaikka:  Culver City, Kalifornia, Yhdysvallat
Toiminta-alue:  maailmanlaajuinen
Toimiala:  elokuvayhtiö; elokuvatuotanto
Tuotteet:  elokuvat
Infobox OKVirheellinen NIMI-arvo: 
Triangle Film Corporation (myös Triangle Motion Picture Company) oli suuri yhdysvaltalainen elokuvayhtiö, jonka perustivat wisconsinlaiset veljekset Harry Aitken ja Roy Aitken heinäkuussa Kalifornian Culver Cityssä vuonna 1915. Harry Aitken oli myös D. W. Griffithin liikekumppani Reliance-Majestic Studiosilla.
Elokuvien mainoksia: Triangle Filmin mainoksia The Moving Picture World -lehdessä.
Vuoteen 1917 mennessä tuottaja Adolph Zukor oli ottanut studion hallintaansa, ja kesäkuussa 1917 Thomas H. Ince ja Mack Sennett jättivät yhtiön ja myivät heidän loput osakkeensa. Triangle tuotti elokuvia vuoteen 1919 asti. Triangle Film Corporation tuotti toimintansa aikana vuosina 1915–1919 melkein 300 elokuvaa. Triangle teki elokuvia Los Angelesin alueella Kaliforniassa, mutta myös New Jerseyn Fort Leessä, joka oli tuohon aikaan yhdysvaltalaisen elokuvateollisuuden keskus.
Trianglen studiot vuonna 1916
Aiheesta muualla

Triangle Film Corporation Internet Movie Databasessa (englanniksi)
Triangle Film Corporation Cinemathequen sivuilla (ranskaksi)
Wikimedia Commonsissa on kuvia tai muita tiedostoja aiheesta .
Tanskan kansalaisuus

Tanskan passi, jota maan kansalaiset voivat hakea
Tanskan kansalaisuus on laillinen suhde Tanskan kuningaskunnan ja yksittäisen henkilön kanssa. Maassa sovelletaan lähtökohtaisesti ius sanguinis -periaatetta.
Kansalaisuuden saaminen syntymällä

Syntyperäisiä Tanskan kansalaisia ovat sellaiset henkilöt, joiden vähintään toinen vanhempi on jo Tanskan kansalainen lapsen syntyessä. Tähän ei vaikuta se, ovatko lapsen vanhemmat naimisissa vai eivät, tai lapsen ikä.
Henkilön, joka on syntyperäinen Tanskan kansalainen, muttei ole koskaan asunut Tanskassa, tulee ennen 22. syntymäpäiväänsä ilmoittaa, aikooko hän pitää Tanskan kansalaisuutensa sekä osoittaa kiinteät suhteet Tanskaan. Muuten henkilö menettää Tanskan kansalaisuutensa, paitsi jos tämä johtaisi valtiottomuuteen.
Kansalaisuuden saaminen hakemuksella

Hakemuksen perusteella Tanskan kansalaisuuden voi saada, mikäli hakija täyttää seuraavat ehdot:
on asunut Tanskassa yhtäjaksoisesti 9 vuotta
pystyy elättämään itsensä eikä ole saanut sosiaalietuuksia kuin enintään 2 vuotta; hakijan täytyy olla kokoaikaisessa palkkatyössä tai toimia yrittäjänä
on osoittanut nuhteettomuutensa eikä ole esim. tuomittu ehdottomaan vankeuteen (lievemmistä rikoksista hakija määrätään karanteeniin, joka siirtää naturalisaatiota)
on läpäissyt tanskan kielen kokeen; Färsaarilla ja Grönlannissa asuvulta hakijoilta testataan ensisijaisesti paikallisen kielen osaamista
on läpäissyt kansalaisuuskokeen
osoittaa olevansa lojaali ja uskollinen osallistumalla kotikuntansa järjestämään perustuslakiseremoniaan
Vaaditusta Tanskassa asutusta ajasta voidaan lyhentää henkilöillä, jotka ovat saaneet merkittävän osan ammatillisesta koulutuksestaan Tanskassa, kuuluvat Schlewigin tanskalaiseen vähemmistöön, on tunnustettu pakolaisiksi tai valtiottomiksi henkilöiksi. Tanskan kansalaisten kanssa naimisissa olevilta hakijoilta vaaditaan 6–8 vuoden oleskelu Tanskassa riippuen siitä, kuin pitkään avioliitto on kestänyt.
Kansalaisuuden saaminen hakemuksella > Toisten Pohjoismaiden kansalaiset

Toisten Pohjoismaiden kansalaiset voivat saada Tanskan kansalaisuuden joko ilmoituksella tai hakemuksella. Ilmoituksella kansalaisuuden saa 7 vuotta kestäneen oleskelun jälkeen, mikäli hakija on vähintään 18-vuotias ja hän ei ole tänä aikana syyllistynyt mihinkään vankeudella rangaistavaan rikokseen. Hakemuksella toisten Pohjoismaiden kansalaiset voivat saada Tanskan kansalaisuuden, mikäli hakija täyttää seuraavat ehdot:
on oleskellut Tanskassa yhtäjaksoisesti vähintään 2 vuotta
on huolehtinut kaikista valtiollisista maksuvelvoitteistaan eikä ole saanut vankeustuomiota tai rikkonut lakeja
pystyy elättämään itsensä todistamalla esim. olevansa palkkatyössä tai toimivansa yksityisyrittäjänä
pystyy todistamaan riittävän tanskan kielen taidon (Ruotsin ja Norjan kansalaiset voivat vaihtoehtoisesti esittää peruskoulun päästötodistuksen omasta kotimaastaan)
on läpäissyt kansalaisuuskokeen (Ruotsin ja Norjan kansalaiset voivat vaihtoehtoisesti esittää peruskoulun päästötodistuksen omasta kotimaastaan)
osoittaa olevansa lojaali ja uskollinen osallistumalla kotikuntansa järjestämään perustuslakiseremoniaan
Kansalaisuuden saaminen hakemuksella > Kuninkaallisen perheen jäsenet

Tanskan kuningasperheeseen avioliiton kautta liittyvät henkilöt saavat maan kansalaisuuden kansankäräjien säätämällä poikkeuslailla siinä vaiheessa, kun nämä menevät naimisiin syntyperäisen kuningasperheen jäsenen kanssa. Muun muassa Tanskan nykyinen kuningatar Mary on saanut Tanskan kansalaisuuden tätä kautta.
Kaksoiskansalaisuus

Vuonna 2015 voimaan astuneen lain nojalla Tanska sallii kaksoiskansalaisuuden. Sellaiset henkilöt, jotka ovat aiemmin joutuneet luopumaan Tanskan kansalaisuudestaan, voivat hakea sen palauttamista ilmoituksella, mikäli he täyttävät tietyt ehdot ja jättävät ilmoituksen kesäkuun 2026 loppuun mennessä.
Tanskan kansalaiset ovat automaattisesti myös Euroopan unionin kansalaisia.
Galleria

Färsaarten viranomaisten myöntämä Tanskan passi
Grönlannin viranomaisten myöntämä Tanskan passi
Ylinen Mertajärvi

| Ylinen Mertajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Akaa (Kylmäkoski)
Koordinaatit:  61°11′33″N, 23°35′23″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarpianjoen valuma-alue (35.28)
Laskujoki:  oja Aliseen Mertajärveen 
Järvinumero:  35.289.1.005
Mittaustietoja
Pinnankorkeus:  120,4  m 
Rantaviiva:  1,611 km 
Pinta-ala:  5,578  ha 
 fiYlinen Mertajärvi 
Ylinen Mertajärvi  on Pirkanmaalla Akaan Savikoskella sijaitseva järvi.
Maantietoa

Se sijaitsee Kokemäenjoen vesistössä Vanajaveden–Pyhäjärven alueen Tarpianjoen valuma-alueeseen. Valuma-alueesta erotetaan vielä Lumijoen valuma-alue, johon järvi kuuluu. Järven vedenpinnan korkeus on 120,4 metriä meren pinnan yläpuolella ja se sijaitsee kapeassa soistuneessa painanteessa. Järveen laskee vain yksi oja, joka tuo pienen Kaakkolammin kautta ojitetun Kaakkolamminkorven suolta kuivatusvesiä. Laskuoja lähtee järven kakkoispäästä ja laskee 50 metrin jälkeen Aliseen Mertajärveen. Vedet päättyvät lopuksi Lumijärveen. Järvi on 700 metriä pitkä, 150 metriä leveä ja sen pinta-ala on 5,6 hehtaaria. Sen rantaviivan pituus on 1,6 kilometriä ja rannat ovat autiot ja soistunutta metsää. Järvelle ei johda teitä.
Wang Mei-hua

| Wang Mei-hua> 王美花 |
| --- | --- |

Taiwanin talousministeri
 19.7.2020–  
Pääministeri:  Su Tseng-chang
Edeltäjä:  Shen Jong-chin
Henkilötiedot
Syntynyt: 10. elokuuta 1958 (ikä 66)  Taipei, Taiwan
Puoliso:  Wellington Koo
Lapset:  2
Tiedot
Puolue:  sitoutumaton
Tutkinnot:  Taiwanin kansallinen yliopisto
Wang Mei-hua (kiin.: 王美花; pinyin: Wáng Měihuā; s. 10. elokuuta 1958) on taiwanilainen poliitikko, joka toimii maansa talousministerinä, joka vastaa mm. ulkomaankaupasta ja valtionyrityksistä.
Tausta ja yksityiselämä

Wang on naimisissa taiwanilaisen asianajajan ja DPP:tä edustavan parlamentaarikon, Wellington Koon, kanssa. Parilla on kaksi poikaa.
Wang valmistui Taiwanin kansallisesta yliopistosta pääaineenaan oikeustiede. Hän on erikoistunut tekijänoikeuksiin.. Valmistuttuaan Wang on toiminut mm. patenteista vastaavan viraston johtajana Taiwanin talousministeriön alaisuudessa. Vuosina 2007–2016 hän toimi Taiwanin immateriaalioikeuksista vastaavan viraston pääjohtajana..
Poliittinen ura

Vuonna 2016 Wan nimitettiin apulaisministeriksi Taiwanin talousministeriöön.
Kun Shen Jong-chin nousi Taiwanin varapääministeriksi, Wang nousi tämän tilalle maan talousministeriksi.
Wang on puoluepoliittisesti sitoutumaton.
Triangle Shirtwaist Factoryn tulipalo

| Triangle Shirtwaist Factoryn tulipalo |
| --- | --- |

Päivämäärä:  25. maaliskuuta 1911
Tapahtumapaikka:  Manhattan, New York,  Yhdysvallat
Kuolleita:  146
Loukkaantuneita:  71
Triangle Shirtwaist Factoryn tulipalo New Yorkissa 25. maaliskuuta 1911 surmasi 146 työntekijää, joista useimmat olivat nuoria naisia. Ajalle tyypillisesti maahanmuuttajat tekivät työtä ahtaissa ja vaarallisissa oloissa. Seuraavina vuosina New Yorkin kaupunki ja osavaltio hyväksyivät useita uusia lakeja ja asetuksia työturvallisuuden parantamiseksi.
Omistajat Max Blanck ja Isaac Harris saivat syytteet taposta. Heillä oli legendaariseksikin mainittu asianajaja Max Steuer, joka sai todistajan puheenvuoron vaikuttamaan ulkoa opetellulta. Syytteet hylättiin.
Brown Building -nimellä kulkevan entisen tehdasrakennuksen omistaa nykyisin New Yorkin yliopisto, jonka omistukseen se siirtyi 1929.
Aiheesta muualla

Kuvia tai muita tiedostoja aiheesta Triangle Shirtwaist Factoryn tulipalo Wikimedia Commonsissa
Tim LaHaye

Timothy F. ”Tim” LaHaye (27. huhtikuuta 1926 Detroit, Michigan – 25. heinäkuuta 2016 San Diego, Kalifornia) oli yhdysvaltalainen kirjailija ja pappi, joka kirjoitti yhdessä Jerry B. Jenkinsin kanssa kirjasarjan Viimeisten päivien vaellus. Hän julkaisi myös muita romaaneja ja tietokirjallisuuttakin.
LaHaye palveli Yhdysvaltain ilmavoimissa. Hän valmistui Bob Jonesin yliopistosta, Western Seminarysta ja Libertyn yliopistosta. Hänestä tuli baptistipastori, ja hän perusti San Diego Christian Collegen 1970-luvun alussa. Hänellä oli vuodesta 1947 puolisonaan Beverly, jonka kanssa hän julkaisi kirjan The Act of Marriage: The Beauty of Sexual Love (1976). Parilla oli neljä lasta.
LaHaye arvosteli kalvinismia predestinaatio-opin takia ja kritisoi myös katolista kirkkoa. Hän uskoi, että homoseksuaalisuus voidaan ”parantaa”. Hän vastusti homoseksuaalisuutta kirjassaan The Unhappy Gays (What Everyone Should Know About Homosexuality) (1978). Hän perusti konservatiivien Council for National Policy -ryhmän. Hän myös avusti Henry M. Morrisia kreationistisen Institute for Creation Researchin perustamisessa.
LaHaye uskoi, että Illuminaatit ohjaavat maailmaa   ja piti llumiaatteja salaliitosta hallinnon, koulutuksen ja median käyttämiseksi jonka tarkoituksena on tuhota  kaikki kristillisyys yhteiskunnasta  jonka tarkoitus on  luoda uusi  maailmanjärjestys.
Hän kuoli 25. heinäkuuta 2016 San Diegossa.
Aiheesta muualla

Tim LaHaye Ministries (englanniksi)
Tihemetsa

Voltvetin kartano.
Tihemetsa on pienkauppala (vir. alevik) Virossa  Saarden kunnassa, maan eteläosassa. Vuonna 2000 siellä oli 897 asukasta.
Historia

Tihemetsa on syntynyt Voltvetin (saksaksi Tignitz) kartanon maille ja ympärille. Voltvetin kartanosta on ensimmäinen maininta vuodelta 1563.
Tihemetsa oli itsenäinen kunta 1939-1950.
Historia > Voltvetin kartano

Kartanon päärakennus on rakennettu uusklassiseen tyyliin vuonna 1830. 1930-1970-luvuilla rakennusta korotettiin kerroksella kolmekerroksiseksi, muutettiin sisäänkäynnin pilaristoa sekä laajennettiin sivuille. Pohjoinen sivusiipi purettiin vuonna 2008. Samassa yhteydessä restauroitiin sisäänkäyntiportaikon kullatut leijonaveistokset. Vuosina 2011-2012 purettiin tarpeettomaksi käynyt kolmas kerros sekä palautettiin portaikon ulkoasu alkuperäiseksi. Kartanon puiston dendrologinen arvo on joitakin vuosia sittenmilloin? havaittu. Puistosta on kartoitettu noin 150 eri puulajia.
Voltveti oli alun perin saksalaisen Wolffeldtin suvun omistuksessa. Vuodesta 1786 kartano kuului von Stryk -suvulle. Viimeisin kartanonomistaja suvusta oli Heinrich von Stryk.
Kartanossa aloitti toimintansa metsätalouskoulu vuonna 1925. Nykyäänmilloin? kartanossa toimii Pärnumaan maakunnan ammattikoulutuskeskus.
Muuta

Tihemetsa tuli tunnetuksi 1960-luvun alussa laulusta "Tihemetsa Tiina", jonka levytti Viron radion mieskvartetti.
Tihemetsan pohjoisosassa, Viljandin-maantien varrella on Laurin motocrossrata.
Aiheesta muualla

Voltvetin kartano Viron kartanoportaalissa
Voltvetin koolituskeskus -sivut
Tiheikkötapakulo

| Tiheikkötapakulo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tapakulot Rhinocryptidae
Suku::  Tapakulot Scytalopus
Laji::  chocoensis
Kaksiosainen nimi
 Scytalopus chocoensis  Krabbe & Schulenberg, 1997 
Katso myös
   Tiheikkötapakulo Wikispeciesissä   Tiheikkötapakulo Commonsissa 
Infobox OKNimi-testi OKIUCN-testi OK: 
Tiheikkötapakulo (Scytalopus chocoensis) on eteläamerikkalainen varpuslintu, jota aikaisemmin pidettiin nuohoojatapakulon (S. vicinior) alalajina.
Koko ja ulkonäkö

Tiheikkötapakulo painaa 17–22,5 g, koiras on hieman naarasta painavampi.
Esiintyminen

Tiheikkötapakulot elävät Ecuadorissa, Kolumbiassa ja Panamassa noin 20 000 neliökilometrin suuruisella alalla. Populaation koko on vähintään 10 000 aikuista yksilöä.
Elinympäristö

Vuoriston rotkolaaksot.
Aiheesta muualla

Bull. B.O.C. 2004 (englanniksi)[vanhentunut linkki]
Timo Äijälä

Timo "Tilli" Äijälä on torniolainen rumpali, joka tunnetaan etenkin veljensä Veli-Matti "Läjä" Äijälän yhtyeistä Terveet Kädet, Death Trip ja The Sultans, joiden lisäksi hän on soittanut ainakin T.H.E Rutto -yhtyeessä.
Wang Ming

Wang Ming 1930-luvun alkupuolella.
Wang Ming (kiin. 王明, oikea nimi Chen Shaoyu, 陈绍禹; 23. toukokuuta 1904 Jinzhai, Anhui – 27. maaliskuuta 1974 Moskova, Neuvostoliitto) oli kiinalainen kommunistipoliitikko. Hän oli 1930-luvulla Kiinan kommunistisen puolueen (KKP) ”internationalistisen” siiven johtohahmo ja Mao Zedongin tärkeä kilpailija. Wang kannatti kommunistisen internationaalin (Komintern) linjausten uskollista seuraamista ja neuvostoliittolaista puhdasoppista tulkintaa marxismi-leninismistä Maon omapäisemmän ”nationalistisen” linjan sijaan.
Aiheesta muualla

Kuvia tai muita tiedostoja aiheesta Wang Ming Wikimedia Commonsissa
Mao Zedong (vas.) ja Wang Yan’anissa vuonna 1937.
Ylinen Neulalampi

| Ylinen Neulalampi |
| --- | --- |
Valtiot:  Suomi
Kunnat:  Ylöjärvi
Koordinaatit:  62°07′05″N, 23°24′07″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  oja Keskiseen Neulalampeen 
Järvinumero:  35.578.1.010
Mittaustietoja
Pinnankorkeus:  168,9 m 
Rantaviiva:  1,153 km 
Pinta-ala:  0,05314 km² 
 fiYlinen Neulalampi 
Ylinen Neulalampi  on Pirkanmaalla Ylöjärvellä Lassilassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Ylinen Neulalampi on osa Vähä Mustajärven valuma-aluetta.
Maantietoa

Lammen pituus on 450 metriä, leveys 200 metriä ja sen pinta-ala on 5,3 hehtaaria. Se sijaitsee Aurejärven koillispuolella Keskisen Neulalammen pohjoispuolella. Siihen ei ole kaivettu suo-ojia ympäröivältä suolta, mutta sen laskuoja on 1,3 kilometriä pitkä ja se laskee Keskiseen Neulalampeen. Lampi kuuluu siten Neulalamminojan järviketjuun. Rantaviivan pituus on 1,2 kilometriä ja ranta on pääasiassa suota. Rantaan on rakennettu yksi vapaa-ajan asunto, jolle tulee metsäautotie Iso Mustajärvelle johtavalta tieltä.
Timofei Tichanoff

Timofei Tichanoff (1787 – 18. tammikuuta 1833) oli Viipuriin asettautunut venäläissyntyinen kauppias, yrittäjä ja laivanvarustaja, joka sai kauppaneuvoksen arvonimen.
Timofei Tichanoffin puoliso oli Paraskovia Tichanoff. Kauppaneuvos Michail Tichanoff oli heidän poikansa. Timofei Tichanoff liittyi Viipurin venäläiseen kauppiaskuntaan 1818 ja toimi aluksi rihkamakauppiaana Neitsytniemellä. Hän oli sitten kauppias Peter Tschusoff & Nikiforoff -yhtiössä vuoteen 1825, kauppahuone Timofei Tichanoff ja Kumppanin johtaja, lukuisten sahojen osakas ja omistaja sekä laivanvarustaja. Kyhjönkosken rautaruukin omistaja Vieremällä  Tichanoff oli vuoteen 1828. Hän oli Viipurin läänin työ- ja ojennuslaitoksen johtokunnan jäsen vuodesta1830. Kauppaneuvoksen arvonimen Tichanoff sai 1826 ja kultamitalin hyödyllisyydestä 1825.
Timokrates Rhodoslainen

Timokrates Rhodoslainen (m.kreik. Τιμοκράτης ὁ Ῥόδιος, Timokratēs ho Rhodios, 300-luku eaa.) oli Rhodokselta kotoisin ollut kreikkalainen, jonka persialainen satraappi Farnabazos lähetti yllyttämään kreikkalaiset sotaan Spartaa vastaan vuonna 396 tai 395 eaa. Timokrates vieraili Ateenassa, Thebassa, Korintissa ja Argoksessa. Kaupungit aloittivatkin niin sanotun Korintin sodan Spartaa vastaan.
Timokrateen tehtävän päätarkoitus oli saada Agesilaoksen johtama spartalainen armeija palaamaan Vähästä-Aasiasta Kreikkaan. Plutarkhos kirjoittaa että ”tuhat persialaista jousimiestä ajoi Agesilaoksen pois Aasiasta”, viitaten siihen, että persialaisissa rahoissa oli jousiampujan kuva.
Timoleon Vieta palaa kotiin

| Timoleon Vieta palaa kotiin> Timoleon Vieta Come Home |
| --- | --- |

Alkuperäisteos
Kirjailija:  Dan Rhodes
Kieli:  englanti
Genre:  psykologinen romaani
Julkaistu:  2003
Suomennos
Suomentaja:  Seppo Lahtinen & Katja Rosvall
Kustantaja:  Sammakko
Julkaistu:  2007
Ulkoasu:  nidottu
Sivumäärä:  173
ISBN:  978-952-5194-89-0
Löydä lisää kirjojaKirjallisuuden teemasivulta
Timoleon Vieta palaa kotiin on brittiläisen Dan Rhodesin esikoisromaani. Se julkaistiin vuonna 2003. Teos palkittiin vuoden parhaana esikoisromaanina.
Kirjan päähenkilö Cockroft on unohdettu säveltäjä ja julkkis, joka on vetäytynyt asumaan yksinään syrjäiseen taloon Italian maaseudulle. Hän unelmoi kestävästä rakkaudesta ja yliampuvista itsemurhista. Cockroftilla on seuranaan uskollinen koira, Timoleon Vieta, jolla on kauniit silmät. Koiran ja isännän tiivis yhteys joutuu kuitenkin koetukselle, kun taloon saapuu yllättäen vieras.
Vuorisenjärvi (Luumäki)

| Vuorisenjärvi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  60°59′47″N, 27°14′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Laskuoja:  oja Leppälampeen 
Järvinumero:  14.186.1.005
Mittaustietoja
Pinnankorkeus:  73,7 m  
Pituus:  1,2 km  
Leveys:  600 m  
Rantaviiva:  3,726 km  
Pinta-ala:  47,101 ha  
Saaria:  1 
 fiVuorisenjärvi 
Vuorisenjärvi  on Etelä-Karjalassa Luumäellä Sydänmaan Lakan kylän lähellä sijaitseva järvi.
Maantietoa

Järven pinta-ala on 47 hehtaaria, se on 1,2 kilometriä pitkä ja 600 metriä leveä. Järvellä on kartan mukaan yksi saari.  Sen rantaviivan pituus on 3,7 kilometriä.